6. ΠΟΛΙΤΙΚΗ ΜΕΤΑΦΟΡΩΝ

1. 31991 L 0440: Οδηγία 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων (ΕΕ L 237, 24.8.1991, σ. 25), όπως τροποποιήθηκε τελευταία από:

- 32001 L 0012: Οδηγία 2001/12/ΕΚ του Ευρωπαϊκού Κοινοβουλίου και του Συμβουλίου της 26.2.2001 (ΕΕ L 75, 15.3.2001, σ. 1).

Μέχρι τις 31 Δεκεμβρίου 2006, το άρθρο 10, παράγραφος 3 της οδηγίας 91/440/ΕΟΚ του Συμβουλίου εφαρμόζεται μόνο στην Ουγγαρία υπό τις ακόλουθες προϋποθέσεις:

- Οι Magyar Államvasutak Rt. (MÁV) συνεργάζονται με σιδηροδρομικές επιχειρήσεις προκειμένου να παράσχουν διεθνείς υπηρεσίες μεταφοράς εμπορευμάτων για εισαγωγές, εξαγωγές και διαμετακόμιση μέσω της Ουγγαρίας χωρίς διακρίσεις. Τα δικαιώματα πρόσβασης σύμφωνα με τις παραγράφους 1 και 2 του άρθρου 10 της οδηγίας, χορηγούνται χωρίς περιορισμούς,

- τουλάχιστον 20 % της ετήσιας συνολικής ικανότητας του Διευρωπαϊκού Δικτύου Σιδηροδρομικών Εμπορευματικών Μεταφορών στην Ουγγαρία προορίζεται για σιδηροδρομικές επιχειρήσεις εκτός των MÁV, και όλοι οι προελεύσεις-προορισμοί πρέπει να επιτρέπουν διάρκειες ταξιδιών συγκρίσιμες με εκείνες των MÁV. Η πραγματική ικανότητα κάθε σιδηροδρομικής γραμμής δηλώνεται από τον διαχειριστή της υποδομής στη δήλωση δικτύων. Το προαναφερθέν 20 % της ετήσιας συνολικής ικανότητας περιλαμβάνει τα δικαιώματα πρόσβασης σύμφωνα με το άρθρο 10, παράγραφοι 1, 2 και 3 της οδηγίας 91/440/ΕΟΚ.

2. 31992 L 0014: Οδηγία 92/14/ΕΟΚ του Συμβουλίου, της 2ας Μαρτίου 1992, για τον περιορισμό της χρησιμοποίησης των αεροπλάνων που υπάγονται στο Παράρτημα 16 της Σύμβασης για την Πολιτική Αεροπορία, Τόμος 1, Δεύτερο Μέρος, Κεφάλαιο 2, 2η έκδοση (1988) (ΕΕ L 76, 23.3.1992, σ. 21), όπως τροποποιήθηκε τελευταία από:

- 32001 R 0991: Κανονισμός (ΕΚ) αριθ. 991/2001 της Επιτροπής της 21.5.2001 (ΕΕ L 138, 22.5.2001, σ. 12).

Κατά παρέκκλιση του άρθρου 2, παράγραφος 2 της οδηγίας 92/14/ΕΟΚ, οι όροι που καθορίζονται στο άρθρο 2, παράγραφος 1, στοιχείο α) της οδηγίας αυτής, δεν εφαρμόζονται στην Ουγγαρία μέχρι τις 31 Δεκεμβρίου 2004 όσον αφορά αεροσκάφη νηολογημένα στο Αζερμπαϊτζάν, το Καζαχστάν, τη Μολδαβία, τη Ρωσική Ομοσπονδία, το Τουρκμενιστάν και την Ουκρανία, την εκμετάλλευση των οποίων έχουν φυσικά ή νομικά πρόσωπα εγκατεστημένα στις χώρες αυτές.

3. 31993 R 3118: Κανονισμός (ΕΟΚ) αριθ. 3118/93 του Συμβουλίου, της 25ης Οκτωβρίου 1993, για τον καθορισμό των όρων υπό τους οποίους γίνονται δεκτοί στις εθνικές οδικές εμπορευματικές μεταφορές σ' ένα κράτος μέλος μεταφορείς μη εγκατεστημένοι σ' αυτό (ΕΕ L 279, 12.11.1993, σ. 1), όπως τροποποιήθηκε τελευταία από:

- 32002 R 0484: Κανονισμός (ΕΚ) αριθ. 484/2002 του Ευρωπαϊκού Κοινοβουλίου και του Συμβουλίου της 1.3.2002 (ΕΕ L 76, 19.3.2002, σ. 1).

α) Κατά παρέκκλιση του άρθρου 1 του κανονισμού (ΕΟΚ) αριθ. 3118/93 και μέχρι το τέλος του τρίτου έτους από την ημερομηνία προσχώρησης, οι μεταφορείς που είναι εγκατεστημένοι στην Ουγγαρία αποκλείονται από τις εθνικές οδικές εμπορευματικές μεταφορές σε άλλα κράτη μέλη, και οι μεταφορείς που είναι εγκατεστημένοι σε άλλα κράτη μέλη αποκλείονται από τις εθνικές οδικές εμπορευματικές μεταφορές στην Ουγγαρία.

β) Πριν από το τέλος του τρίτου έτους από την ημερομηνία προσχώρησης, τα κράτη μέλη κοινοποιούν στην Επιτροπή εάν θα παρατείνουν την περίοδο αυτή το πολύ για δύο έτη ή εάν θα εφαρμόζουν στο εξής πλήρως το άρθρο 1 του εν λόγω κανονισμού. Ελλείψει της κοινοποίησης αυτής, εφαρμόζεται το άρθρο 1 του κανονισμού. Μόνο μεταφορείς εγκατεστημένοι σε κράτη μέλη στα οποία εφαρμόζεται το άρθρο 1 του κανονισμού, μπορούν να εκτελούν εθνικές οδικές εμπορευματικές μεταφορές στα άλλα κράτη μέλη στα οποία εφαρμόζεται επίσης το άρθρο 1.

γ) Τα κράτη μέλη στα οποία, βάσει του σημείου β), εφαρμόζεται το άρθρο 1 του κανονισμού, μπορούν να προσφεύγουν στην κατωτέρω διαδικασία μέχρι το τέλος του πέμπτου έτους από την ημερομηνία προσχώρησης.

Όταν κράτος μέλος που αναφέρεται στο προηγούμενο εδάφιο αντιμετωπίζει σοβαρές διαταραχές στην εθνική του αγορά, ή τμήματα της αγοράς του, που οφείλονται στις ενδομεταφορές (καμποτάζ) ή επιδεινώνονται από αυτές, όπως σοβαρό πλεόνασμα προσφοράς έναντι της ζήτησης ή απειλή για την οικονομική σταθερότητα ή την επιβίωση σημαντικού αριθμού επιχειρήσεων οδικών εμπορευματικών μεταφορών, το κράτος μέλος αυτό ενημερώνει την Επιτροπή και τα άλλα κράτη μέλη και τους παρέχει όλα τα σχετικά στοιχεία. Βάσει αυτών των πληροφοριών, το κράτος μέλος μπορεί να ζητήσει από την Επιτροπή να αναστείλει, πλήρως ή εν μέρει, την εφαρμογή του άρθρου 1 του κανονισμού, ώστε να αποκατασταθεί η ομαλότητα.

Η Επιτροπή εξετάζει την κατάσταση βάσει των στοιχείων που της παρέχει το εν λόγω κράτος μέλος και αποφασίζει εντός ενός μηνός από την παραλαβή του αιτήματος σχετικά με την ανάγκη λήψης μέτρων διασφάλισης. Εφαρμόζεται η διαδικασία της παραγράφου 3, δεύτερο, τρίτο και τέταρτο εδάφιο, καθώς και του άρθρου 7 παράγραφοι 4, 5 και 6 του κανονισμού.

Ένα κράτος μέλος που αναφέρεται στο πρώτο εδάφιο μπορεί, σε επείγουσες και έκτακτες περιπτώσεις, να αναστέλλει την εφαρμογή του άρθρου 1 του κανονισμού, απευθύνοντας εκ των υστέρων αιτιολογημένη κοινοποίηση προς την Επιτροπή.

δ) Ενόσω το άρθρο 1 του κανονισμού δεν εφαρμόζεται δυνάμει των σημείων 1 και 2, τα κράτη μέλη μπορούν να ρυθμίζουν την πρόσβαση στις εθνικές οδικές εμπορευματικές μεταφορές τους με προοδευτική ανταλλαγή αδειών καμποτάζ, βάσει διμερών συμφωνιών. Αυτό μπορεί να περιλαμβάνει τη δυνατότητα πλήρους απελευθέρωσης.

ε) Το αποτέλεσμα της εφαρμογής των σημείων α) έως γ), δεν καταλήγει σε μεγαλύτερο περιορισμό της πρόσβασης στις εθνικές οδικές εμπορευματικές μεταφορές από αυτόν που ισχύει την ημερομηνία υπογραφής της Συνθήκης Προσχώρησης.

4. 31996 L 0053: Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235, 17.9.1996, σ. 59), όπως τροποποιήθηκε τελευταία από:

- 32002 L 0007: Οδηγία 2002/7/ΕΚ του Ευρωπαϊκού Κοινοβουλίου και του Συμβουλίου της 18.2.2002 (ΕΕ L 67, 9.3.2002, σ. 47).

Κατά παρέκκλιση του άρθρου 3, παράγραφος 1 της οδηγίας 96/53/ΕΚ, τα οχήματα που συμμορφώνονται με τις οριακές τιμές των κατηγοριών 3.2.1, 3.4.1, 3.4.2, 3.5.1, και 3.5.3 του Παραρτήματος Ι της εν λόγω οδηγίας, μπορούν να χρησιμοποιούν μόνο τα τμήματα του ουγγρικού οδικού δικτύου που δεν έχουν αναβαθμισθεί έως την 31η Δεκεμβρίου 2008, εφόσον συμμορφώνονται με τα ουγγρικά όρια βάρους ανά άξονα.

Η Ουγγαρία τηρεί το χρονοδιάγραμμά της για την αναβάθμιση του κύριου δικτύου της διαμετακόμισης, όπως περιλαμβάνεται στον κατωτέρω ενδεικτικό πίνακα. Οι επενδύσεις υποδομής που κάνουν χρήση κονδυλίων από τον προϋπολογισμό της Κοινότητας πρέπει να εξασφαλίζουν ότι οι αρτηρίες κατασκευάζονται ή αναβαθμίζονται με φέρουσα ικανότητα 11,5 τόνων κατ' άξονα. Παράλληλα με την περάτωση της αναβάθμισης, το οδικό δίκτυο της Ουγγαρίας ανοίγει σταδιακά για οχήματα διεθνούς κυκλοφορίας που συμμορφώνονται με τις οριακές τιμές της οδηγίας.

Προσωρινά επιπρόσθετα τέλη για τη χρησιμοποίηση μη αναβαθμισμένων τμημάτων του δικτύου από οχήματα διεθνούς κυκλοφορίας που συμμορφώνονται με τις οριακές τιμές της οδηγίας, εισπράττονται χωρίς διακρίσεις. Οχήματα που υπερβαίνουν το ουγγρικό όριο φορτίου κατ' άξονα των 10 τόνων, για τα οχήματα χωρίς σύστημα ανάρτησης με πεπιεσμένο αέρα, και των 11 τόνων, για τα οχήματα με σύστημα ανάρτησης με πεπιεσμένο αέρα, λαμβάνουν ουγγρική άδεια οδικής κυκλοφορίας προκειμένου να εξασφαλισθεί ότι παρακάμπτονται ορισμένες οδικές κατασκευές και γέφυρες. Η Ουγγαρία δέχεται παρέκκλιση κατά 0.5 τόνο κατά τη μέτρηση του φορτίου ανά άξονα για οχήματα με σύστημα ανάρτησης με πεπιεσμένο αέρα και επιβάλλει προσωρινά επιπρόσθετα τέλη μόνον εάν το φορτίο ανά άξονα υπερβαίνει τους 11.5 τόνους.

Δεν εισπράττονται προσωρινά επιπρόσθετα τέλη για οχήματα που συμμορφώνονται με τις οριακές τιμές της οδηγίας, όταν χρησιμοποιούνται οι ακόλουθοι κύριοι δρόμοι διαμετακόμισης:

- οδός διαμετακόμισης Hegyeshalom/Nagylak (πανευρωπαϊκός διάδρομος IV): συγκεκριμένα, Ε60 από τα αυστριακά σύνορα μέχρι Hegyeshalom και Βουδαπέστη, Ε60 Βουδαπέστη νότια παράκαμψη, Ε75 από Βουδαπέστη μέχρι Kiskunfélegyháza,

- οδός διαμετακόμισης Rajka/Nagylak (πανευρωπαϊκός διάδρομος IV): συγκεκριμένα, Ε65 από τα σλοβακικά σύνορα μέχρι Rajka και Hegyeshalom, Ε60 από Hegyeshalom μέχρι Βουδαπέστη, Ε60 Βουδαπέστη νότια παράκαμψη, Ε75 από Βουδαπέστη μέχρι Kiskunfélegyháza,

- οδός διαμετακόμισης Tornyiszentmiklós/Nagylak (πανευρωπαϊκοί διάδρομοι V και IV): συγκεκριμένα, από Siófok και Βουδαπέστη, Ε60 Βουδαπέστη νότια παράκαμψη, Ε75 από Βουδαπέστη μέχρι Kiskunfélegyháza,

- οδός διαμετακόμισης Hegyeshalom/Röszke (πανευρωπαϊκοί διάδρομοι IV και X): συγκεκριμένα, Ε60 από τα αυστριακά σύνορα μέχρι Hegyeshalom και Βουδαπέστη, Ε60 Βουδαπέστη νότια παράκαμψη, Ε75 από Βουδαπέστη μέχρι Kiskunfélegyháza,

- οδός διαμετακόμισης Rajka/Röszke (πανευρωπαϊκοί διάδρομοι IV και X): συγκεκριμένα, Ε65 από τα σλοβακικά σύνορα μέχρι Rajka και Hegyeshalom, Ε60 από Hegyeshalom μέχρι Βουδαπέστη, Ε60 Βουδαπέστη νότια παράκαμψη, Ε75 από Βουδαπέστη μέχρι Kiskunfélegyháza.

Πρόγραμμα οδικής αναβάθμισης (km)

Κύριο οδικό δίκτυο | 2001 | 2002 | 2003 | 2004 | 2005 | 2006 | Σύνολο | | 2007 | 2008 | Σύνολο (2007-2008) | Σύνολο (2001-2008) |

Ενίσχυση των οδών που αναφέρονται στον χάρτη του Παραρτήματος 2 του CONF-H 37/00 (Οδός 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 |

Ενίσχυση (Οδός 41, 49, 51, 58) | | | | 51 | 65 | 69 | 185 | Ενίσχυση (Οδός 74, 87, 86) | 100 | 100 | 200 | 385 |

Ενίσχυση (άλλοι οδοί) | 30 | 50 | 70 | 70 | 70 | 70 | 360 | Ενίσχυση (άλλοι οδοί) | 70 | 70 | 140 | 500 |

Νέα κατασκευή (κυρίως παρακάμψεις) | 29 | 49 | 45 | 27 | 35 | 61 | 246 | Νέα κατασκευή (κυρίως παρακάμψεις) | 60 | 60 | 120 | 366 |

Σύνολο κυρίων οδών | 59 | 177 | 241 | 418 | 440 | 470 | 1805 | | 230 | 230 | 460 | 2265 |

Δίκτυο αυτοκινητοδρόμων και οδών ταχείας κυκλοφορίας | | | | | | | | | | | | |

Νέα κατασκευή (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Νέα κατασκευή (M6-56, M7, M8, M0) | 177 | 165 | 342 | 773 |

Σύνολο | 59 | 242 | 265 | 438 | 677 | 555 | 2236 | | 407 | 395 | 802 | 3038 |

--------------------------------------------------